**Herczeg-Héjjas Luca Nóra**

Kecskeméti Intermodális Csomópont Szabadtérépítészeti terve

Egy város életében kiemelkedően fontos a mindennapi közlekedés terei. Ezek közül különösen érzékenyek a városok intermodális csomópontjai – amelyek számos helyen még hiányoznak. Nem csak funkcionálisan jól kell működni ezeknek a tereknek a város életében, hanem esztétikailag, térépítészetileg is jelentős a szerepük – hiszen ha tetszik, ha nem – naponta átközlekedünk ezeken a csomópontokon. Ezért is nagyon aktuális ez a témaválasztás.

A kecskeméti Intermodális Csomópont Szabadtérépítészeti tervén átsüt a helyismeret és az alaposság. Nagyon magas esztétikai színvonalon készült munka és ez a színvonal nem csak a tervre igaz, de az egész anyagra. Az alapos vizsgálatra érzékeny, kiegyensúlyozott, szép terv épül. A tervezési célkitűzések világosak, egyértelműek. A kialakított programterv és funkcióséma tiszta, érthető rendszert hoz létre.

Az érzékeny megoldások nem kívánnak harsányan megjelenni a városi térben azonban éppen ez a letisztult, visszafogott gondolkodásmód teszi kiemelkedővé ezt a munkát.

Gratulálunk!